தொடர்ந்து மதியம் 1 மணி முதல் மாலை 3 மணி வரை பிரீகேஜி, எல்கேஜி, யுகேஜி குழந்தைகளுக்கு தூங்குவதற்கான நேரமாக ஒதுக்க வேண்டும் என்று கூறப்பட்டுள்ளது. அதன்படி பள்ளியிலேயே குழந்தைகளை 2 மணி நேரம் தூங்க வைத்துவிட்டு, அதன் பிறகு ஒரு மணி நேரம் வகுப்புகளை நடத்தி முடிக்க வேண்டும் என்று கூறப்பட்டுள்ளது. இந்த நிலையில், மத்திய மனிதவள மேம்பாட்டு அமைச்சகத்தின் உத்தரவின் பேரில் தமிழக பள்ளிக்கல்வித்துறை நடைமுறைப்படுத்த திட்டமிட்டுள்ள இப்புதிய நடைமுறையை தனியார் ஆங்கில வழிப்பள்ளிகள் நிறைவேற்றுமா என்பது சந்தேகம் என்கின்றனர் கல்வியாளர்கள். ஏற்கனவே உயர்நீதிமன்றம் உத்தரவின்பேரில் தொடக்கக்கல்வித்துறை சார்பில் மழலையர் பள்ளிகளுக்கு இதுபோன்ற பாடத்திட்டம் அறிமுகம் செய்யப்பட்டு அதை தனியார் ஆங்கிலவழிக்கல்வி பள்ளிகள் நடைமுறைப்படுத்தவில்லை என்பதை கல்வியாளர்கள் சுட்டிக்காட்டுகின்றனர்.